Waħdi fis-skiet, taħt star iswed ikewweb. għal għonq it-triq, sabiex intaffi s-sħana, smajt nsiebi jistaqsini: x'inhi l-ħajja, għaliex qed ngħix, x'inhi d-dinja tagħna. Waqqaft mixjieti, tqila u għażżiena. flejt lil kull ġar, għarbilt li qrajt fi ktieb. u wara pawsa twila u ħosbiena, ħassejt li stajt inwieġeb l-ewwel ħsieb. Id-dinja m'hix għajr palk miżgħud b'atturi wiċċhom midluk b'irtokk ta' kull kulur, kulħadd jaħdem għalih il-parti tiegħu, sa jgħib minn ħarst l-għajnejn, għax kellu jmur Hemm ftit qed jaħdmu l-parti tas-sinjuri, il-kotra b'wiċċ imqit, b'geddum il-buri, jidhru uħud b'seringa kollha dmija u żgħażugħ vittma fl-art, f'anestesila. Miżerji, gwerer, ġuħ, ulied iltiema, suppervja, egoiżmu ssib kemm trid, rebgħa, żina u semm, sultan kull viżżju, tixwix, tnassis, żekżik…imħabba ftit.